Abbevillien

Abbevillien (podľa fr. mesta Abbeville) alebo protoacheuléen alebo (vo Francúzsku) starší acheuléen (alebo staršie chelléen či chellská kultúra) bola archeologická kultúra  starého paleolitu:

 v Afrike pred 1 500 000 pred Kr. (dnes už považované za synonymum pre prvé dve fázy olduvanu, teda 2 700 000 – 1 500 000 pred Kr.)
 v západnej a južnej Európe 1 500 000 (resp. 700 000) až 600 000 (resp. 350 000) pred Kr.
 prípadne aj v Ázii (najmä v Indii a na Jáve)

V užšom (novšom) zmysle sa pojem už používa len pre európske nálezy, inak nálezy spadajú pod olduvan. 

Pre abbevillien je charakteristické, že po ňom nasleduje acheuléen, preto sa aj novšie nazýva starší acheuléen či protoacheuléen. Materiálne sú charakteristické hrubé a tupé pästné kliny so zachovanou kôrou pazúrikovej hľuzy a kľukatým ostrím hrán. Nástroje sa vyrábali otĺkaním kamenného jadra iným kameňom.

V Európe jadro abbevillienu spadá do teplého obdobia interglaciálu günz-mindel (550 000 – 475 000 pred dneškom).

Kolískou bola asi Afrika. Neskôr sa abbevillien  rozšíril  do  Európy a v niektorých deleniach aj do Ázie.

 Referencie 

 Iné projekty 

Kategória:Archeologické kultúry
Kategória:Paleolit
Kategória:Dejiny Francúzska